Arnoldas Kulboka

Arnoldas Kulboka (g. 1998 m. sausio 4 d.) – Lietuvos krepšininkas, rungtyniaujantis Salonikų „Aris“ klube.

 Karjera 
2015 m. rugpjūtį A. Kulboka pasirašė penkių metų sutartį su Bambergo „Brose Baskets“.https://web.archive.org/web/20161114002350/http://www.brosebamberg.de/unser-team/das-team-201617/11-arnoldas-kulboka/

2018 m. NBA naujokų biržoje Šarlotės „Hornets“ pasirinko jį 55-uoju šaukimu. A. Kulboka debiutavo NBA rungtynėse 2021 m. gruodžio 11 d. prieš Sakramento „Kings“ ir tapo 15-uoju lietuviu sužaidusiu rungtynes NBA.https://www.15min.lt/24sek/naujiena/nba/lauktas-debiutas-nba-rungtynese-pasirode-15-asis-lietuvis-lygos-istorijoje-1130-1612226 Su Šarlotės „Hornets“ iš viso sužaidė tik 2 rungtynes.

2022 m. liepos 5 d. A. Kulboka pasirašė vienerių metų sutartį su Graikijos krepšinio lygoje besivaržančia Patrų „Promitheas“ komanda.https://www.eurohoops.net/en/eurocup/1365105/arnoldas-kulboka-pens-one-year-deal-with-promitheas/

2025 m. liepos 28 d. pasirašė sutartį iki 2027 m. vasaros su Salonikų „Aris“ komanda, kuri rungtyniauja Graikijos krepšinio lygoje ir Europos taurėje.

 Nacionalinė rinktinė 
Atstovavo Lietuvos jaunimo krepšinio rinktinėms 2014, 2015 ir 2016 m. jaunimo iki 18 metų Europos krepšinio čempionatuose. 2015 m. iškovojo bronzą, o 2016 m. vidutiniškai pelnydamas po 15,7 taško per rungtynes (daugiausiai rinktinėje) – sidabrą.https://www.fiba.basketball/europe/u18/2016/Lithuania Taip pat atstovavo rinktinei 2017 m. jaunimo iki 19 metų pasaulio krepšinio čempionate, kuriame vidutiniškai pelnė po 13,7 taško per rungtynes.https://www.fiba.basketball/fr/world/u19/2017/Lithuania

2018 m. vasario 26 d. debiutavo Lietuvos vyrų krepšinio rinktinėje rungtynėse prieš Kosovą. Rungtynėse pelnė 9 taškus, atkovojo 5 kamuolius bei atliko 2 rezultatyvius perdavimus.https://www.delfi.lt/krepsinis/naujienos/jauna-lietuvos-rinktine-su-kaupu-isnaudojo-savo-sansa-antrakart-sutriuskintas-kosovas-77276817

 Išnašos 

Kategorija:Lietuvos krepšininkai